ההונאה הגדולה

ההונאה הגדולה (באנגלית: The Hummingbird Project; מילולית: פרויקט יונקי הדבש) הוא סרט מותחן דרמה קנדי-בלגי משנת 2018 העוסק בסחר בתדירות גבוהה וגישת שוק ישירה של השהיה אולטרה-נמוכה, שנכתב ובוים על ידי קים נגוין בהפקת פייר אוון. בסרט מככבים ג'סי אייזנברג, אלכסנדר סקארסגארד, סלמה הייק ומיכאל מנדו.

הסרט יצא לבכורה העולמית בפסטיבל הסרטים הבינלאומי בטורונטו ב-8 בספטמבר 2018. הוא יצא להקרנות מסחריות בארצות הברית ב-15 במרץ 2019, על ידי חברת The Orchard ויצא ב-22 במרץ 2019 בקנדה על ידי חברת Elevation Pictures.

עלילה 
שני בני דודים מניו יורק, הסוחרים במניות בתדירות גבוהה מסתכסכים עם אווה, הבוסית הקודמת שלהם, במאמץ לעשות מיליונים במסחר אלקטרוני על ידי פריסת מערכת סיבים אופטיים מהבורסה של קנזס לניו יורק כדי להאיץ את עסקאות המניות ובכך יוכלו לנצח את מתחריהם בסחר המניות. אך בדרך לשם הם יגלו שאווה לא תבחל בשום אמצעי על מנת לעצור אותם.

שחקנים ודמויות 
 ג'סי אייזנברג בתפקיד וינסנט זאלסקי
 אלכסנדר סקארסגארד בתפקיד אנטון זלסקי
 סלמה הייק בתפקיד אווה טורס
 מיכאל מנדו בתפקיד מארק וגה
 שרה גולדברג כמאשה
 אנה מגווייר בתפקיד ג'ני
 פרנק שורפיון בתפקיד בריאן טיילור
 יוהאן הלדנברג בתפקיד איש האמיש הזקן
 קווסי סונגוי בתפקיד המהנדס ריי
 עאישה עיסא בתפקיד אופליה טרולר

הפקה 
במאי 2017 הוכרז כי ג'סי אייזנברג ואלכסנדר סקארסגארד יצטרפו לצוות הסרט, עם קים נגוין, המביים מתוך תסריט שהוא בעצמו כתב. פייר אוון שימש כמפיק ואילו בריאן קוואנו-ג'ונס ופרד ברגר שימשו כמפיקים בפועל, באמצעות החברותitem וחברות ההפקה Automatik ו-HanWay Films.. בספטמבר 2017, סלמה הייק הצטרפה לצוות השחקנים של הסרט. באוקטובר 2017 הצטרף גם מיכאל מנדו.

הצילומים נערכו בקוויבק בנובמבר 2017.

הפצה 
הסרט הוקרן בבכורה עולמית בפסטיבל הסרטים הבינלאומי בטורונטו ב-8 בספטמבר 2018 והיה סרט הפתיחה בפסטיבל הקולנוע הבינלאומי בוונקובר בהמשך אותו החודש. זמן קצר לאחר מכן, חברת The Orchard רכשה את זכויות הפצה של סרט בארצות הברית. הסרט יצא בהפצה מוגבלת בארצות הברית ב-15 במרץ 2019.

קישורים חיצוניים

הערות שוליים 

ערכים שבהם תבנית אתר רשמי אינה מתאימה להוספה אוטומטית
סרטים על שוק ההון
סרטים בריטיים
סרטים אמריקאיים
סרטים קנדיים
סרטי מתח קנדיים
סרטי 2018
סרטים באנגלית